2016. gada 22. martā Noteikumi Nr. 164

Rīgā (prot. Nr. 14 12. §)

**Grozījumi Ministru kabineta 2014. gada 21. janvāra noteikumos Nr. 47 "Noteikumi par speciālajām profesijām, kurās privāto pensiju fondu pensiju plānos norādītais strādājošo pensijas vecums var būt**

**mazāks par 55 gadiem"**

Izdoti saskaņā ar likuma

"Par privātajiem pensiju fondiem"

11. panta piekto daļu

1. Izdarīt Ministru kabineta 2014. gada 21. janvāra noteikumos Nr. 47 "Noteikumi par speciālajām profesijām, kurās privāto pensiju fondu pensiju plānos norādītais strādājošo pensijas vecums var būt mazāks par 55 gadiem" (Latvijas Vēstnesis, 2014, 16. nr.) šādus grozījumus:

1.1. papildināt 1. punktu aiz vārda "(pielikums)" ar vārdiem "kā arī minimāli nepieciešamo nodarbinātības ilgumu attiecīgajā profesijā";

1.2. izteikt 2. punktu šādā redakcijā:

"2. Lai saņemtu izmaksas atbilstoši privāto pensiju fondu pensiju plāna noteikumiem, minimāli nepieciešamais nodarbinātības ilgums attiecīgajā profesijā kopumā ir vismaz 10 gadu. Šo nodarbinātības periodu persona var apliecināt ar darba grāmatiņu (darba līguma grāmatiņu), darba līgumu, darba devēja izziņu, Latvijas Valsts arhīva izziņu, tiesas nolēmumu un citiem nodarbinātības ilgumu apliecinošiem dokumentiem.";

1.3. papildināt noteikumus ar 3. punktu šādā redakcijā:

"3. Personai, kura līgumu ar privāto pensiju fondu par dalību pensiju plānā noslēgusi līdz 2016. gada 31. martam, uzkrāto pensijas kapitālu izmaksā atbilstoši minētā līguma noteikumiem attiecībā uz nodarbinātības ilgumu konkrētajā speciālajā profesijā.";

1.4. izteikt pielikuma 4.22. apakšpunktu šādā redakcijā:

|  |  |  |
| --- | --- | --- |
|  "4.22. | Kuģa zivju apstrādes iekārtu mašīnists | 50" |

2. Noteikumi stājas spēkā 2016. gada 1. aprīlī.

Ministru prezidents Māris Kučinskis

Labklājības ministrs Jānis Reirs